قطر، بیرلشمیش عرب امیرلیک‌لری و بحرین-ین تورکیه و بیرلشمیش میللت‌لر تشکیلاتی‌نین اوکراینا‌دان تاخیل داشینماسینا دایر راضیلاشمانین 4 آی اوزادیلماسی ایله علاقه‌دار گؤستردیگی سعی‌لری آلقیشلاییب.
قطر خاریجی ایشلر ناظیرلیگیندن وئریلن یازیلی آچیقلامادا، تاخیل سازیشی‌نین 120 گون اوزادیلماسی‌نین مثبت قارشیلاندیغی بیلدیریلیب.
آچیقلامادا قطرین تورکیه و بیرلشمیش میللت‌لر تشکیلاتی‌نین تاخیل سازیشی‌نین اوزادیلماسی ایله علاقه‌دار گؤستردیگی سعی‌لرین یوکسک قیمتلندیردیگی وورغولانیب.
بیرلشمیش عرب امیرلیک‌لری‌نین خاریجی ایشلر ناظیرلیگی ده اوکراینا لیمانلاریندان‌ تاخیلین داشینماسینا دایر سازیشین مدتی‌نین اوزادیلماسینی آلقیشلادیق‌لارینی بیلدیریب.
آچیقلامادا تورکیه و بمت-نین گؤستردیگی سعی‌لرین یوکسک قیمتلندیریلدیگی، اوکراینا و روسیا‌دان قارا دنیز واسیطه‌سیله تاخیل محصول‌لاری‌نین صادراتی‌نین دونیا‌داکی ارزاق بحرانینی آرا‌دان قالدیرماغا کؤمک ائدجگی قئید اولونوب.
بحرین خاریجی ایشلر ناظیرلیگیندن وئریلن بیاناتدا ایسه تورکیه و بمت-نین سازیشین اوزادیلماسی اوچون گؤستردیگی سعی‌لری یوکسک قیمتلندیریلیب.
بیاناتدا تاخیل سازیشی‌نین 4 آی مدتینه اوزادیلماسی‌نین ارزاق پروبلئمی یاشایان اؤلکه‌لرین یوکونو یونگوللشدیریلمه‌سینه تحفه وئرجگینی وورغولانیب.
